Il-Ministru għall-Ġustizzja Edward Zammit Lewis stieden lill-Kap tal-Oppożizzjoni jdur dawra madwaru qabel ma jikkritikah fuq il-konnessjoni tiegħu mal-allegat mandat tal-qtil ta' Daphne Caruana Galizia Yorgen Fenech. "It-Taljani jgħidu senti da che pulpito viene la predica , jiġifieri dur madwar madwarek u tara kif għandek nies li għandhom jagħmlu business miegħu u l-familjari tagħhom," nsista Zammit Lewis. Aqra Ukoll "Konrad Mizzi missu arrestat mhux imsiefer" – Grech Meta kien qed iwieġeb għall-kritika li saritlu mill-Kap tal-Oppożizzjoni dwar "l-affinità tiegħu ma' Yorgen Fenech". Zammit Lewis żied jgħid li "l-Kap tal-Oppożizzjoni kienu l-uniku persuna li hu stess semma' li se jagħtih (Yorgen Fenech) l-mafra presidenzjali". Huwa staqsa fejn kienu l-membri tal-Oppożizzjoni, Grech, Karol Aquilina u Joseph Ellis meta Prim Imħallef u Imħallef prominenti nsabu ħatja ta' korruzzjoni jew meta it-traffikant tad-droga Francisco d'Assis de Queiroz ingħata mafra presidenzjali. Zammit Lewis qal li għal kuntrarju fid-diskors tiegħu fil-ftuħ tas-sena forensi, l-Prim Imħallef Mark Chetcuti faħħar l-emendi kostituzzjonali tal-2020 bħala elementi li komplew jsaħħu u jibnu l-indipendenza tal-Qrati. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_617a2ee2bc5e5_rand.td-a-rec-img{text-align:left}.td_uid_3_617a2ee2bc5e5_rand.td-a-rec-img img{margin:0 auto 0 0}